MAI vrea să cumpere mașini noi de poliție de 200 de milioane de lei. Cerere specială de derogare de la Ordonanța Austerității
Ministerul Afacerilor Interne a lansat în dezbatere publică un proiect de Ordonanță de Urgență prin care cere derogare de la Ordonanța Austerității pentru achiziția de autovehicule și plata, doar până la sfârșitul lui 2024, a cel mult 200 milioane lei, potrivit unui document postat pe site-ul Secretariatului General al Guvernului. Autovehiculele pot fi autoutilitare, autoturisme, autocamioane, autobuze și motociclete, mai arată cererea de derogare.